Publication: Magyar Közlöny
Issue: MK-1999-82 (Year: 1999, Number: 82)
Era: 1990-2004
Section: 10/1993. (XII. 30.) MüM rendelet 35—38. §-a szabályozza.
Paragraph Index: 1068

10/1993. (XII. 30.) MüM rendelet 35—38. §-a szabályozza. A szakmai vizsgát szervező intézmény a 10/1993. (XII. 30.) MüM rendelet 35. §-ában meghatározott törzslapot az ugyanezen rendelet 38. §-ának (3) bekezdésében megfogalmazottakon túlmenően a nyilvántartással megbízott intézménynek is megküldi. A képzés újszerűsége, a képzési gyakorlat garanciái érdekében iskolarendszeren kívüli képzések esetében a szervező intézmény megkeresése alapján a szakképesítésért felelős miniszter óratervet javasol, amely tartalmazza a képzés egyes témaköreit (tantárgyait), tematikáját, egyben tájékoztatja a képzés szervezőjét, hogy a szakmai vizsgáztatás lebonyolítására mely intézményeket jelölte ki.

Source: https://magyarkozlony.hu/hivatalos-lapok/e045ccac4793d0dff6af0a3ee061016faa050af5/dokumentumok/959ee26d4cdceef1248693e3ba581a07b54ec3ff/letoltes